బీద రవిచంద్ర యాదవ్

బీద రవిచంద్ర యాదవ్ ఆంధ్రప్రదేశ్ రాష్ట్రానికి చెందిన రాజకీయ నాయకుడు . ఆయన ఆంధ్రప్రదేశ్ శాసనమండలికి 2015లో ఎమ్మెల్సీగా ఎన్నికయ్యాడు.
జననం, విద్యాభాస్యం
బీద రవిచంద్ర ఆంధ్రప్రదేశ్‌ రాష్ట్రంలోని నెల్లూరు జిల్లా అల్లూరు మండలం ఇస్కపల్లి గ్రామంలో 1969 జులై 29న బీద రఘురామయ్య, జయలక్ష్మి దంపతులకు జన్మించాడు. ఆయన ఎం.కామ్ పూర్తి చేశాడు.  
రాజకీయ జీవితం
బీద రవిచంద్ర తెలుగుదేశం పార్టీ ద్వారా తన రాజకీయ ప్రయాణాన్ని ప్రారంభించి నెల్లూరు జిల్లా టిడిపి అధ్యక్షుడిగా, రాష్ట్ర తెలుగు యువత అధ్యక్షుడిగా, ఆంధ్రప్రదేశ్ ఆక్వా అసోసియేషన్ రాష్ట్ర ఉపాధ్యక్షుడిగా వివిధ హోదాల్లో పని చేసి 2015లో ఆంధ్రప్రదేశ్ శాసనమండలికి జరిగిన ఎన్నికలలో నెల్లూరు స్థానిక సంస్థల నియోజకవర్గం నుండి శాసన మండలి సభ్యుడిగా ఎన్నికయ్యాడు. ఆయన ఆ తరువాత తెలుగుదేశం పార్టీ జాతీయ ప్రధాన కార్యదర్శిగా, నెల్లూరు జిల్లా టీడీపీ అధ్యక్షుడిగా నియమితుడయ్యాడు.

బీద రవిచంద్ర 2025లో శాసనమండలికి జరిగిన ఎన్నికలలో శాసనసభ్యుల కోటా నుండి రెండవసారి ఎమ్మెల్సీగా ఎన్నికయ్యాడు.

మూలాలు

వర్గం:ఆంధ్రప్రదేశ్ శాసనమండలి సభ్యులు
వర్గం:తెలుగుదేశం పార్టీ రాజకీయ నాయకులు